94 



„Hartina tata : njatana tataman, djadi tata reudjeung batoer, demi roepa sa- 

 karoepa, ari leumpang saaleutan, pendekna roentoet djeung batoer." 



„Hartina titi, nja eta titinggi tea, awak pandjang roepa beureum, soekoena loba 

 katjida, tatapi teu tali gantja ; djadi titih lakoena, moen moenggoeh noe djadi ratoe, 

 moen tjara soekoe titinggi metakeun abdi sadaja djadi beres padamelan." 



„Ari tali paranti, naon hartina ?" 



„Ari tali paranti, kanjataan tali kepek, teu beunang ditalikeun ka noe sedjen, 

 koedoe kana parantina, satjangreud pageuh, sagolek pangkek, ngadek satjekna, 

 nilas sapatna, omong sapokna, pandita tara njalahan ; tah, kitoe lampah noe djadi 

 pandita." 



Daoehan praboe : „bener temen omong maneh, tatapi eta pandita giri loengsi 

 tanpa ingan, wani noedjoem ka pawarang ratoe : boga anak tjeuk pandita, doea 

 tjeuk pandita, lalaki tjeuk pandita; boa djinah ki pandita djeung pawarang aing." 



„Soemoehoen timbalan goesti, basa giri tea : goenoeng, ari loengsi : tjatjing, 

 basa tanpa : wahangan, basa paingan : djoeragan." 



„Naha malindes ka aing ?" 



„Soemoehoen, djoeragan teh malik tali paranti, ngalap koedjang sapangarah, 

 djadi kagoengan terka henteu ngandel." 



„Lain teu ngandel aing teh, lain teu pertjaja ka pandita, ajeuna mah geura 

 teang koe maneh ka Goenoeng Padang,. ala masing kabawa." 



„Soemangga." 



Enggalna Lengser toeloej leumpang ka Goenoeng Padang, djaoeh mo boeroeng 

 tjoendoek, anggang tan wande datang. 



Teu katjatoer di djalanna; kotjapkeun Lengser teh eureun, eureunna handapeun 

 tandjoeng, saloehoereun batoe datar. 



Geus kitoe, Lengser teh ngoepat, ngomongkeun Praboe ratoe, tjeuk Lengser : 

 abong-abong djadi ratoe, lampahna poerba kawasa, tatapi lain kawasa lamoenna 

 kitoe petana, nja eta ngaranna poerba njalahan, dibasakeun noe asih dipoelang tai, 

 noe haat dipoelang moha ; ratoe teh pada hal lamoen teu koe pandita di Goenoeng 

 Padang koe saha djadina ratoe, kari-kari ngangaranan djinah, lain djinah da anoe- 

 na, geura bae mangke ari datang ti Goenoeng Padang mo disembah koe leungeun, 

 dek koe soekoe bae." 



Oerang toenda lampahna Lengser. 



Oerang njarioskeun deui praboe ratoe. 



Barang Lengser geus djoeng ka Goenoeng Padang, ratoe toeloej miwarang 

 dangdan ka poetri pawarang doea: Naganing Roem didawoehan ngandoeng bokor 

 kantjana: Dewi Pangrenjep ngandoeng kawali kantjana, diroepakeun noe keur 

 bobot oemoer toedjoeh boelan ; ari karep ratoe hajang ngadodja pandita, tjalik 

 bari digedengkeun. 



Ajeuna oerang tjarioskeun deui Lengser, datangna ka Goenoeng Padang nga- 

 deuheusan ka pandita. Ari tjeuk Lengser: „doeh, goesti, abdi teh awon doemeu- 

 heus," ngan sakitoe oendjoekan Lengser, teu loba-loba tjarita, kawantoe geus 

 kaoeninga koe pandita Goenoeng Padang. 



Gantjang bae dipariksa, njaoerkeun niatna Lengser, saoer ki pandita: „soe- 



